**Beretning for 2023 på generalforsamlingen mandag den 18. marts 2024**

Det er nu tredje år, hvor jeg starter min årsberetning i krigens navn,
og denne gang er der desværre kommet endnu en krig på banen.
Jeg tror, vi alle frygter, hvad det skal udvikle sig til, ikke kun i vores lille Danmark eller i Europa, men på hele kloden.
Det er svært at forstå, at mennesker kan have glæde af at ødelægge hinandens liv på så forfærdelige måder.

Heldigvis har vi dog i bestyrelsen også valgt at koncentrere os om, at der sker noget på væggene her i Folkehuset og i vores forening.

Vi har i 2023 afholdt: **5 bestyrelsesmøder,**

**6 udstillinger med fernisering**

 **1 kulturaften samt**

**1 medlemsudflugt**

**Udstillingerne:**

02.01.23 – 28.02.23 Christina Monrad – både malerier og kunst i montrer

20.03.23 – 30.04.23 Lærke Egefjord - malerier
 Jytte Olsen – beton i glasmontrerne.

01.05.23 – 30.06.23 Erik Boye - malerier, og
 Gitte Bertelsen - granit i montrerne.

01.08.23 – 30.09.23 Kitte Laursen - malerier
 Birgit Juul Bertelsen – keramik og stentøj i
 montrerne.

01.10.23 – 30.11.23 Anne Grethe Dumont – malerier på vægge og i montrerne.

01.12.23 – 31.12.23 Medlemmernes kunst, desværre endte det med,
at der blot var 3 kunstnere, da en meldte fra i sidste øjeblik. Men stor ros til de tre for en fin udstilling.

.

I løbet af 2023 fik vi 7 nye medlemmer og måtte også sige farvel til 5 medlemmer, så vi ultimo år 2023 var 85 medlemmer.

Vi har i 2024 allerede fået 3 nye medlemmer,

og vi tager meget gerne imod flere – og som I ved, er der en flaske vin på højkant til et medlem, der skaffer et nyt medlem.
Men i 2023 har de nye medlemmer selv henvendt sig enten til bestyrelsen eller via vores hjemmeside, så ingen vinflasker på bordet i år, men der er foreløbig 2 til udlevering i 2025.

Den 11. maj 2023 havde vi den årlige medlemsudflugt, der gik til August Art i Vrinners. Vi var en lille flok på 14 medlemmer, der nød den udstillede kunst og fik os en god snak med de fremmødte kunstnere.

Og sædvanen tro havde vi både lidt mad og drikke med.

Samtidig fandt vi 3 kunstnere, som kommer og udstiller hos os i 2024.

**Den 9. november 2023** afholdt vi vores kulturaften.

Det var denne gang, Lærke Egefjord der gjorde os klogere på, hvordan vi kan træne vores kreative hjerne – det blev en rigtig informativ og hyggelig aften for de 50 tilmeldte. Desværre fik vi ikke styr på teknikken, så Lærke kunne vise os billeder og tekst på lærredet, så der er plads til forbedringer fra bestyrelsens side til nye arrangementer. Og det arbejder vi på.
Aftenen blev som altid afholdt i samarbejde med Harlev Framlev Grundejerforening.

**Nu ser vi lidt frem til indeværende år 2024:**

**Kontingentet for 2024 er uændret på DK 300,- om året, og skal gerne indbetales inden 1.april 2024 til: reg. nr. 1915
 kontonr. 747650039**

**For jer, der endnu ikke har betalt, er det i aften muligt at betale til mig, når vi er færdige med generalforsamlingen. Det kan enten være kontantbetaling, eller på mobile pay – hvis I ønsker det.**

**Udstillinger i 2024 er planlagt:**

1. Fra den 2. januar til den 29. februar: Kunne vi se malerier af Hanne Kjems og trævarer af Peter Andersen.
2. Fra 1. marts til den 18. marts har vores indkøbte genstande prydet vægge i cafeen og hylderne i glasmontre – Vi håber, at I vil synes om vores indkøb, som I jo har mulighed for at vinde her i aften.
3. Fra 18. marts til 6. maj kan vi nyde den kunst, I allerede nu kan se på væggene og i montrerne. Det er Ulla Villefrance Salling-Mortensen,
der er kunstneren bag disse. Og mange af jer har nok deltaget i ferniseringen umiddelbar før denne generalforsamling, hvor Ulla har fortalt os om sig selv og kunsten.
4. Fra 6. maj til den 30. juni kommer 2 af kunstnerne fra August Art:
Marie Mikkelsen står for malerierne og Annie Rønde Rasmussen pynter op i montrerne med mosaik og nok lidt pileflet.
**Fernisering mandag den 6. maj 2023 fra kl. 17 – 18**.
5. I juli måned plejer de lokale malere på Næshøj at udstille deres kunst, men det har de ikke ønsket i år.
I stedet har vi fundet en lokal maler Karsten Rasmussen, som udstiller på væggene. Og i montrerne vil knipledamerne fra Næshøj vise, hvad
de har lavet. Måske kan det give inspiration til nogle af os.

Fra 5. august til den 30. september kommer den 3. kunstner fra
August Art. Det er Jane Sun Mu Jensen, der viser malerier.
Og montrerne bliver endnu engang fyldt af nogle lokale damer - denne gang er det porcelænsmalerne fra Næshøj. Vi synes, det kan være interessant at se, hvilke tilbud, der er her lokalt i Folkehuset.
**Fernisering mandag den 5. august 2024 kl. 17 – 18**.

1. Fra 30. september til 2.december er det Lene Hemdorff, der udstiller malerier. Og Margit Nielsen har kurveflet i montrerne.
**Fernisering mandag den 30. september 2024 kl. 17 - 18.**
2. I december måned bliver der igen plads til medlemskunst.
Og vi håber, at de af jer, der går rundt med en lille kunstner i maven, er med på at lave en god udstilling – det kan jo være alle slags kunst, I har lyst til at vise frem.
Kirsten Meinicke tager meget gerne imod tilmeldinger allerede i aften.
**Fernisering mandag den 2. december 2024 kl. 17 – 18.**

I kan se hele vores program i den nye folder, som ligger på bordene i aften.

**Årets udflugt** er planlagt til **torsdag den 16. maj 2024**, hvor vi skal besøge det nye Museum Overtaci, Oluf Palmes Alle 11, hvor det tidligere var journalisthøjskolen, der boede. Nærmere indbydelse følger.

**Årets kulturaften** er planlagt til **onsdag den 20. november 2024**, hvor vi får besøg af Christian A. Jensen, der holder foredrag med titlen:
”At rejse med fugle” – Det bliver både med billeder, tale og lyd.
Så glæd jer allerede nu til denne aften.

**Jeg vil gerne sige en stor tak til bestyrelsen for godt og konstruktivt samarbejde,
det har været en fornøjelse at have jer med omkring bordet.**

**Også stor tak til alle medlemmer – både gamle og nye - for jeres opbakning til foreningens arrangementer.
Mange af jer har været med gennem årtier, nogle er naturligt stoppet i tidens løb, men så er det jo dejligt at se, at nye kommer til.
Så derfor skal lyde et stort velkommen til alle nye medlemmer.**

**På trods af ubegribelige krige med deraf følgende nød og elendighed i vores verden, vil jeg I år minde om, at vi skal leve vores liv, mens vi er her, og derfor dette vers af Jens Sejer Andersen:**

**Når du husker at le,**

**Lukker hodet sig op og gi’r lyset entre’.**

**Vi begriber med latter**

**Hvad fornuft ikke fatter.**

**Det er li’som et kærtegn fra livets ide.**

**Når du vover at le.**

**På gensyn til vores arrangementer i 2024.**

**Hanne Sørensen**